
PRAEFANDA. 

Inter  omnia  valetudinis  adversae  genera, 
quibus  homines  patent,  haud  ulla  caligine 
obscuriori  velantur,  quam  quae  viribus  cor- 
poris motricibus  laesis,  potius  quam  fabrica 
partium  vitiosa,  exorta,  eo  nervosa  vocari 
consuerunt.  Cujus  rei  ratio  satis  in  aprico 
est : quid  enim  aut  quale  sit  vitae  illud  prin- 
cipium, cujus  ministerio  vivimus,  movemur, 
sentimus,  intelligimus  ; “ aurae”  nimirum 
“ divinae  particula,”  generis  nervosi  impera- 
trix, hucusque  ingenium  humanum  latuit. 
Quum  vero  leges  ejusdem  rectrices  integrae 

pene  ignorantur  ; morbi,  qui  ea  incitata,  se- 
data vel  abnormi  continentur,  tenebris  haud 
levibus  versentur,  certeve  perobscuri  sint, 
necesse  est.  Nihil  fortasse  plus  contulit  ad 
morborum  sedes  causasque  continentes  il- 
lustrandas, quam  mortuorum  cadavera  scal- 
pello patefacta  et  introspecta : quod  tamen 
non  nisi  de  morbis  viscerum,  maximeque 
vetustioribus,  praedicandum.  Plures  enim, 
qui  in  nervos  proprie  incumbunt,  partium 
interiorum  fabricam  quam  minime  mutant, 
aut  corrumpunt.  Haecce  mihi  in  mentem 
venerunt,  de  Tetano  quaedam  literis  man- 
daturo ; malo  sane  luctuosissimo,  potissi- 
mum que  regionum  incolis,  sole  torrida  exus- 
tarum, infesto.  Uti  enim  nullum  omnium 
valetudinis  adversae  generum  aerumnis  fu- 
nestioribus homines  torquet,  pluresve  eo  la- 
borantium occidit ; ita  quoque  nullius  causa 
continens,  sedes,  atque  curatio  idonea  mi- 
nus hucusque  innotuerunt.  Neque  vero 
argumentum  tam  difficile,  tantique  ponde- 
ris nova  me  luce  illustrare  posse  profiteor : 
in  animo  est,  quam  lucidissima  et  brevissi- 

ma  oratione  quaeque  cognita  et  comprobata, 
huc  attinentia,  conscribere. 

Nullubi  gentium  et  nusquam  hic  morbus 
ignotus  fuit.  Medici  vetustiores  eundem 
satis  lucide  descripserunt : quippe  qui  gen- 
tibus Europae  australibus,  ideoque  Graecis 
atque  Latinis,  praesertim  exitiosus,  Hippo- 
cratem, Aretaeum,  Celsum  aliosque 
auctores  latere  non  potuerit.  Graeci  eum 
reram,  vocem  a verbo  Graeco  reiva  deduc- 
tam, nominarunt : Latini,  “ nervorum  rigo- 
“ rem”  vocarunt. 

Cullenus  praeclarus  Tetanum  ad  clas- 
sem 16  Neuroses,”  ordinemque  “ Spasmi” 
relatum  hisce  definivit  verbis  : “ Plurium 
<c  musculorum  rigiditas  spastica.” 

Hoc  spasmi  genus  modo  totum  corpus, 
modo  aliquam  partem  aggreditur  : quo  fit, 
ut  alia  atque  alia  nomina  pro  sede  acceperit. 
Si  musculi  obrigent,  quorum  ministerio 
maxilla  inferior  attollitur,  videlicet,  Ptery - 

goidei , temporales , &c.  trismus  nominatur. 
Si  musculi  postici  affecti  truncum  retra- 
hunt, opisthotonos  vocatur ; quod  si  corpus 
prorsum  inclinatur,  emprostholonos  appel- 
latur. Huc  accedit.  Tetanum  in  duas  di- 
duci species,  pro  causa,  quae  intulerit ; 
Traumaticum,  scilicet,  vulnere  exortum ; 
alterumque  frigore  natum.  Quibus  tris- 
mus nascentium  recte  adjicitur  : nec  frigore, 
neque  parte  sauciata  oriundus,  sed  causis 
interioribus  aetatis  tenerae  propriis  tribuen- 
dus. Haecce  praefatus  ad  signa  consideran- 
da transeo. 

DE  TETANI  SIGNIS. 

Hic  morbus  aliter  alios  invadere  solet, 
modo  ex  improviso,  fulminis  instar;  alias 
gradatim,  praenunciis  signis  quibusdam. 
Quoties  illato  vulnere  nascitur,  passu  tardi- 
ori adoritur,  vix  ante  diem  nonum  deci- 
mumve  accedens  : quod  si  frigus  admotum 
intulerit,  pede  citiori  aggreditur,  die  scilicet 

fere  quarto  quintove.  Exempla  profecto 
non  desunt  rigoris  non  nisi  quatuordecim 
diebus  post  partem  sauciatam  exactis  pro- 
deuntis. 

Neque  mala  Tetani  propria  eundem  sem- 
per  ordinem  servare  videntur.  Saepius 
vero  hacce  ratione  adoritur.  Inter  princi- 
pia, cervices  posticae,  obrigere  atque  dolere 
incipiunt ; nonnunquam  tam  vehementer,  ut 
homo  caput  vix  aut  ne  vix  quidem  movere 
possit ; nec  citra  gravem  cruciatum.  Qui- 
netiam,  gravitatis  aut  doloris  sensus  in  imam 
linguam  incumbere  videtur : atque  aeger, 
faucibus  simul  nihil  tumentibus,  cibum  po- 
tumque vorare  nequit. 

Cervix  interea  magis  obrigere  coepit : 
dolor  cartilagini  ensiformi  insidet,  exinde 
ad  dorsi  spinam  ferendus.  Proximum  est, 
ut  musculi  colli  postici,  dorsique  rigeant, 
caput  retracturi.  Nunc  porro  fibrae  motri- 
ces,  quae  maxillae  inferiori  attollendae  ac- 
commodantur, eo  usque  obrigent,  ut  maxil- 

lae  invicem  nexae  citra  mentis  imperium, 
figantur.  Quod  rigoris  genus  trismum  vo- 
care solemus. 

Hic  autem  rigor  non  assidue  urget ; sed. 
Integritatibus  interjectis,  modo  acce- 
dit, alias  remissior  fit,  vel  penitus  quiescit. 
Hae  vero  accessiones  tertia  vel  quarta  quaque 
horae.parte  redire  consuerunt.  Indies mala  in- 
crescere pergunt ; eo  usque  ut  demum  ri- 
gentibus musculis  omnibus  trunci  posticis, 
corpus  retrorsum  feratur ; id  est,  opisthotono 
homo  torqueatur.  Dolor  iste,  quem  ab  imo 
pectoris  osse  ad  dorsi  spinam  pertinere  retu- 
li, vehementer  ingravescit.  Quoties  aeger 
supinus  decumbit,  arcum  corpus  refert : oc- 
ciput nimirum  atque  pedum  calces  unicae 
omnium  partium  lecto  innituntur  : inter- 
dum, profecto,  rigor  tam  vehemens,  tamque 
repentinus  invadit,  ut  homo  protinus  e cubi- 
li, animi  injussu,  prosiliat. 

Aliquando  musculi,  quorum  ope  truncus 
corporis  prorsum  inclinatur,  rigore  contor- 

quentur,  atque  maxilla  inferior  deorsum  fer- 
tur. Venter,  instar  ligni,  durissimus  fieri 
solet.  Aliquando  porro  musculi,  qui  corpus 
flectunt  atque  extendunt,  eodem  tempore 
rigore  afficiuntur,  corporis  truncum  porrec- 
tum fixuri.  Brachia  quae  non  antea  labora- 
verant, nunc  demum  in  rigorem  incidunt : 
neque  vero  summi  digiti  semper  plectun- 
tur : interdum  sane,  vel  paulo  ante  spiritum 
extremum,  homo  digitos  movendi  et  flec- 
tendi facultate  non  destituitur.  Lingua  ri- 
gore correpta  saepe  extrudi  notatur,  denti- 
bus dilaceranda.  Cum  huc  usque  ven- 
tum est,  vultus  horribilem  speciem  prae 
se  ferre  incipit  : frons  fit  rugosus  : oculi 
immoti  figuntur,  et  quandam  feritatem  sibi 
induunt ; nasus  elatior  fit,  genae  retrahun- 
tur : ne  multa,  risu  vultus  sardonico  distor- 
quetur. Vires  inter  haec  sensim  dilabuntur ; 
arteriaeque  solito  citius  et  languidius,  atque 
inaequaliter  saliunt. 

Dolor  saevissimus  rigores  Tetani  proprios 
comitatur.  Hi  vero  non  continenter  urgent ; 

sed  modo  inclinantur,  modo  recidunt.  Ubi 
jam  partem  circiter  horae  trigesimam  torse- 
runt, quodammodo  mitescunt : quod  si  ho- 
mo cibum  potumve  sumere,  aut  vocem  edere 
nititur,  aut  movetur,  protinus  renasci  so- 
lent : idque  sexta  quartave  quaque  horae 
parte,  fere  accidit.  Inter  accessiones  arteriae 
exiliter,  paribus  intervallis,  aliquantoque  tar- 
dius et  durius  quam  fert  natura,  micant. 
Respiratio  haud  multum  perturbari  consue- 
vit. Summa  cutis  non  praeter  debitum  in- 
calescit. Finita  autem  accessione,  motus  ar- 
teriarum fit  citior  et  inaequalis,  spiritusque, 
veluti  cursu  incitato,  celeratur.  Secernenda 
et  excernenda  inter  accessiones,  fere  suppri- 
muntur : summa  cute  excepta,  quae  sudore 
fere  assiduo  madet.  Alvus  tardissima  parum 
excernit ; lingua  nitida  est,  nec  sitis  admo- 
dum cruciat.  Vultus  pallidus  atque  torvus 
summum  animi  angorem  denotat ; nec  vero 
mens  dotibus  propriis  destituta  dilabitur : 
facultas  nimirum  sentiendi,  judicandi,  atque 
reminiscendi  pene  illaesa  et  integra  esse  no- 
tatur : neque  homo,  nisi  fato  jam  propinquo, 

tandem  delirare  coepit.  Plerisque  vires  cibi 
concoctrices  parum  turbantur,  aut  labuntur: 
cibi  scilicet  appetuntur,  sumuntur  et  rite 
concoquuntur : Quibusdam  sane  vomitus, 
morbo  ineunte,  accedit. 

DE  FINIBUS. 

Tanta  et  tam  vehemens  generis  nervosi 
incitatio  diu  durare  vix  potest.  Multo  sae- 
pissime, mors  hominem  repentino  invadit ; 
quippe  eum  obruit  et  strangulat  musculo- 
rum rigor  subitus  atque  gravissimus ; vel 
conficit  et  exhaurit  inedia,  dolorve  saevissi- 
mus. Quoties  Tetanus  mitior  torquet,  dies 
septem,  amplius  ve,  perseverare  potest  ; si 
gravior,  exacto  biduo  triduove,  occidit. 
Neque  vero  legi  certae  ferendum  est,  ae- 
grum eo  magis  periclitari,  quo  vehementior 
sit  rigor  : quidam  enim  diu  et  leviter  impli- 
cati tandem  pereunt.  Ne  multa,  triplici  ra- 
tione hic  morbus  fatum  afferre  posse  vide- 
tur : frequentius,  aegrum  strangulando,  ob 

cordis  et  musculorum*  qui  spiritui  inserviunt* 
rigorem  acerbum : interdum,  convulsione  su- 
perveniente : denique  si  mala  aliquanto  diu- 
tius duraverint,  mors  ad  vires  demum  con- 
tritas referenda  est. 


QUAE  SECTIS  MORTUORUM  CORPORIBUS 
DEPREHENDUNTUR. 

Ex  omnibus  valetudinis  adversae  generi- 
bus, quibus  homines  patent,  ea  quae  genus 
nervosum  male  habent,  maxime  aciem  hu- 
manam fefellerunt ; eo  quod,  cadavere  pate- 
facto, partes  interiores  haud  raro  satis  inte- 
grae, certe  ve  parum  vitiosae,  reperiuntur. 
Nec  semper  vitia  corpore  introspecto  depre- 
hensa morbi  causam  continentem  sedemve 
clare  patefaciunt : multa  enim  eorum,  quae 
Tetano  absumptis  contingunt,  adventitia 
sunt ; alia  potius  a morbo  ipso  nascantur, 
quam  eundem  gignunt. 

Quod  ad  musculos  attinet,  qui  homine 

jam  vivo  Tetano  obriguerint,  hi,  secto  cada- 
vere, plus  quam  fert  natura,  rubere  atque 
rigere  conspiciuntur.  Plerisque  membranam 
mucosam  meatus  alimenti  propriam  rubrio- 
rem et  crassiorem  esse  accepimus ; perinde 
quasi  inflammatio  antecesserit. 

Nuperi  vero,  maximeque  Sanderius, 
qui  laude  summa  apud  Edinenses  medi- 
cinam facit,  alia  quoque  notanda  esse  con- 
tendunt, quae  luce  nequaquam  obscura 
morbum  propositum  illustrant : nimirum, 
nervos  grandiores  Tetanicis  omnibus,  va- 
sis praeter  naturam  sanguine  refertis  in- 
trui  solitos  esse  ; quod  si  Tetanus  acerbis- 
simus saeviat,  nervos  chorda  spinali  ortos 
jam  ineuntes,  atque  eam  ipsam ; et  aliquan- 
do Pontem  Varolii  et  medullam  oblongatam 
eundem  ruborem  insolitum,  modo  quidem 
saturrimum,  prae  se  ferre.  Contendunt  porro, 
quoties  opisthotonos  mortem  intulerit,  mem- 
branam extimam  chordae  spinali  circumjec- 
tam vasis  sanguine  refertis  scatuisse,  et 
nonnunquam  fibrinam  secretam  exhibuisse. 

Quamvis  haec  satis  arguunt,  nervos  fibras- 
que motrices  Tetano  contortis  insigniter 
concitari ; nequaquam  causam  ejus  continen- 
tem sedemve  ostendunt ; quippe  quae  com- 
munia esse  videantur  Tetano  cum  aliis  mor- 
bis, quos  ordo  spasmi  amplectitur.  Denique, 
confiteri  oportet,  morbum,  quem  prosequor, 
campo  extare  quam  latissime  patenti,  poste- 
riorum ingenio  explorando  etcolendo;  multa- 
que huc  usque  desiderari,  quo  lux  clara  ve- 
ram ejus  sedem  aut  naturam  detegat. 


DE  DIAGNOSI. 

Tetanus  indicia  prae  se  fert  tam  luctuo- 
sa, sibique  propria,  ut  vix  aut  ne  vix  qui- 
dem alium  quemvis  morbum  admodum  si- 
mulet. Quum  vero  quaedam  ejus  cum 
Hysteria,  maximeque  Hydrophobia  com- 
munia esse  videntur,  operae  praetium  duxi 
paucis  enarrare,  quo  pacto,  quibusve  notis, 
ab  iisdem  dignosci  queat. 

Quod  ad  Hysteriam  pertinet,  scire  licet, 
hanc  esse  spasmi  clonici  exemplum,  Tetanum 
vero  tonici.  Quibusdam  sane  Hysteria 
implicatis  vultus  torvus  interdum  rigescit : 
neque  vero  medicus  falli  poterit,  in  animo 
habitis  globi  sensu  in  abdomine  voluti,  sus- 
piriis crebris,  clamore  edito,  risu  et  lachry- 
mis  vicissim  accedentibus.  Huc  accedit, 
Hysteriam  mulieres  potissimum  aggredi, 
Tetanum  neutri  sexuum  parcere  solitum, 
potius  tamen  mares  atque  validos  quam 
foeminas  invadere.  Hysterici  porro  sensus 
quodammodo  feriuntur,  certeve  hebetantur. 

Hydrophobia  aliquanto  magis  morbum 
propositum  refert : artis  tamen  medicae  pe- 
ritus, notatis  ejus  signis  diris  atque  sibi  pro- 
priis, vix  dubitare  poterit.  Imprimis,  ma- 
lum istud  terribile  unica  noxa  excitante 
nascitur,  tabo  scilicet,  salivae  animalis  rabi- 
di immisto,  morsuque  admoto  ; Tetanus 
contra  causis  permultis  gigni  potest.  Hic 
pede  cito  causam  adhibitam  sequitur;  il- 
la, i.  e.  Hydrophobia,  contra  passu  lentis- 

simo  serpit ; non  nisi  multis  diebus,  imo 
vero  quatuor  vel  sex  mensibus  post  illatum 
vulnus  invasura  parsque  sauciata  ante  sane- 
scit, quam  notae  pessimae  superveniant. 
Quem  animal  rabidum  Hydrophobia  affece- 
rit, ei  mens  admodum  perturbatur,  sentien- 
dique  facultas  insigniter  acuitur : contra 
Tetanico  mens  integritate  perfrui  consuevit, 
nisi  quod  fato  jam  propinquo,  homo  delirat. 
Etsi  pars  ab  animali  rabido  demorsa  initio 
sua  sponte  sanescit,  tandem  inflammari,  acu- 
te dolere  et  suppurare  coepit : cui  autem 
vulnus  Tetanum  intulerit,  ei  pars  vulnerata 
vix  aut  ne  vix  quidem  ad  suppurationem 
spectat.  Hydrophobiae  est,  efficere,  ut  ae- 
ger aquam  aliumve  humorem  aspicere, 
commotum  audire,  aut  ingurgitare  ne- 
queat ; quippe  qui  conspectus,  auditus 
aut  acceptus  pharyngis  et  gulae  convulsi- 
onem protinus  cieat.  Praeter  haec.  Hy- 
drophobia tortus  febricitat,  mordendique 
cupiditate  crebra  vexatur,  ore  simul  spu- 
mante. Tetanus  hisce  omnibus  caret,  mul- 
tisque aliis  sibi  propriis,  quae  alteri  desunt, 

praedicatur : qualia  sunt  dolor  a cartilagine 
ensiformi  ad  spinam  dorsi  pertinens,  maxil- 
lae invicem  fixae,  risus  sardonicus.  Deni- 
que, Tetanus  regiones  sole  torrido  exustas 
praesertim  vastare  notatur.  Hydrophobia 
contra,  haud  secus  quam  alia  morborum  ge- 
nera contagio  oriunda,  ibidem  pene  incogni- 
ta est. 

Tetani  cum  Rheumatismo  commune  est, 
dolorem  inferre  acerbissim  u m . Quu m vero 
dolores  Rheumatici  fibras  musculorum  per- 
currunt, manu  que  opprimente,  motu  et  ca- 
lore intenduntur,  haud  citra  ruborem  et  tu- 
morem, frigoreque,  causa  unica  excitante 
aluntur ; vix,  hisce  perspectis  dubitare  li- 
cebit 


DE  CAUSIS  ABDITIS. 

Quae  causae  efficiant,  ut  homo  ad  hunc 
morbum  proclivis  sit  haud  parum  disputa- 
tum fuit  Nonnullis  placuit,  imbecillos,  fi- 

bris  laxioribus  praeditos  ? luxuque  contri- 
tos, prae  caeteris  in  Tetanum  incidere  soli- 
tos esse : alii  contra  perhibent,  rigidos,  fir- 
mos, vegetos,  et  sanguine  plenos  potius  ei 
obnoxios  esse.  Res  est  sane  notissima,  ar- 
tem medicinalem  legibus  certis  et  perpetuis 
vacare : nec  inficiandum  est,  modo  validos 
et  valetudine  firma  usos,  alias,  indole  delica- 
tiori praeditos,  Tetanum  subiise.  Medici 
tamen  usu  didicerunt,  longe  saepissime  Te- 
tanicos viribus  artuum  firmis  gaudere : quo, 
scilicet,  aliquis  speciosior  fortior  et  durior 
sit,  eo  eundem  huic  malo  opportuniorem 
esse.  Rem  ita  se  habere  hinc  constat,  quod 
aetas  media  prae  pueritia  aut  senectute,  ma- 
resque prae  mulieribus,  Tetano  torquentur. 
Hinc  fortasse  patet,  cur  apud  Antillas,  alias- 
que  Indiae  Occidentalis  partes,  Afri  multo 
crebrius  quam  Europaei,  aut  cute  candida 
praediti,  eodem  implicentur ; quippe  qui 
non  solum  plus  causis  excitantibus  objician- 
tur ; veruntamen  quoque  robore  majori  ani- 
mi et  corporis  polleant.  Siquidem  Tetanus 
terris  circulo  aequinoctiali  propinquis  acer- 

bissimus  contingit ; conjicere  licet,  coeli  ar- 
dores non  solum  pro  causa  excitante  haben- 
dos esse  ; verum  etiam  homines  ad  Teta- 
num propensiores  reddere.  Quantum  me- 
dici experiendo  cognoverunt,  ex  militibus 
nautisve  praelio  sauciatis,  constat  quemque 
sanguine  pleniorem,  viribus  magis  floren- 
tem, et  fibris  motricibus  durioribus  gauden- 
tem maxime  hoc  malo  vexari  et  praesertim 
periclitari. 

DE  CAUSIS  EVIDENTIBUS. 

Siquidem  spasmus  omnigenus  actio  est 
fibrarum  motriciuin  concitata,  satis  patet 
causas  ejusdem  excitandi  potentes  irrita- 
menta esse  generi  nervoso  admota.  Ex  his 
autem  praepollere  videntur  duae  causae, 
nempe  vulnera  illata  et  frigus. 

Non  vulnera  omnia  pariter  huic  morbo 
gignendo  idonea  sunt : multo  saepius,  qui- 
vis articulorum  sauciatus,  quam  aliqua  pars 

trunci  corporis,  in  Tetanum  desinit  ; illi 
enim  nervis  atque  tendinibus  crebris  in- 
struuntur : nec  parvi  refert,  unde  vulnus 
provenerit.  Pars  acu,  mucrone,  vel  pugio- 
one  puncta,  serrave  dilacerata  multo  potius 
Tetanum  movet,  quam  scalpello  acuto  in- 
cisa. Illinc  enim  nervi  et  tendines  admodum 
violari  consuerunt.  Non  quod  aeger  sem- 
per  eo  magis  periclitatur,  aut  musculi  eo 
vehementius  rigescunt,  quo  latius  pateat 
vulnus,  quove  plus  laedatur  pars  sauciata. 
Interdum,  enim,  nervus,  tendove,  quam 
levissime  punctus,  hunc  morbum  quaesitis- 
simum genuit:  quo  fit,  ut,  judicare  liceat, 
corporis  indolem  et  alia  istiusmodi  haud  pa- 
rum causarum  evidentium  actionem  regere 
atque  mutare.  Huic  porro  insistendum  esse 
opinor ; quoties  Tetanus  vulnere  nasci- 
tur, partem  vulneratam  fere  flaccere  et 
livere ; eoque  minus  inflammationis  no- 
tas prae  se  ferre  solitam  esse,  quo  gravio- 
rem musculorum  rigorem  civerit : necnon 
perraro  atque  aegerrime  suppurare.  Praeter 
haec,  vulnus  ipsum  in  nonnullis  antea  sanes- 

cere  observatur,  quam  musculi  obrigere  coe- 
perint. Ex  jam  dictis  patet  cur  medici 
partem  vulneratam  irritamentis  quibusdam 
solicitare  soleant ; quorum,  scilicet,  ope  sup- 
purationem moveant;  curve  febris  Tetano 
vulnere  oriundo  superventura  pro  signo  feli- 
ci habeatur.  Hem  ipsam  quidem  ita  se  ha- 
bere jam  diu  medici  usu  cognoverunt : ve- 
rique simile  est,  febrem  ideo  bonae  esse  no- 
tae, quod  suppurationem  futuram  denuntiat; 
vel  quod  duae  actiones  incitatae  eidem  cor- 
pori contingere  nequeunt.  Tetanus  vulnere 
exortus  non  statim  causam  admotam  exci- 
pit ; sed  paucis  diebus  elapsis  accedit. 

Post  vulnera,  memorandae  sunt  duae 
noxae  praepollentes,  atque  inter  se  contrariae; 
aestus  atque  frigus. 

Coeli  ardores  maxime  huic  morbo  favere, 
hinc  docemur  ; quod  gentes  Indicae  multo 
frequentius  atque  vehementius  eodem  con- 
flictantur, quam  Europaeae.  Ex  Britannis 
porro,  aliisque  populis  septentrionalibus, 

longe  saepius,  illato  vulnere  ii  Tetano  rigent, 
qui,  patriis  sedibus  relictis,  ad  Indiam  Occi- 
dentalem vel  Orientalem  se  receperint, 
quam  qui  domi  permanserint.  Hanc  rem 
exemplis  plurimis  comprobare  licet : unico 
tamen  insistere  satis  erit.  In  praelio  navali, 
quo,  anno  MDCCLxxndo;  classis  Britannica, 
duce  et  auspice  Rodneio,  Gallicam  expug- 
navit, apud  Antillas,  perpauci  ex  nautis  vul- 
neratis non,  Tetano  correpti,  succubuerunt. 
Quomodo  coelum  torridum  operam  huc  con- 
ferat, minus  in  aprico  est : res  ipsa  notissi- 
ma est. 

Quinetiam,  frigus,  haud  secus  atque  aes- 
tus, inter  noxas  Tetani  genitrices  habendum 
est ; maximeque,  si  ardores  subito  excipit. 
Profecto  aut  ex  frigore  incalescere,  aut  ex 
calore  vehementer  frigescere,  hunc  morbum 
ciere  potest. 

Magis  vero  frigus  Tetanum  parit,  si  hu- 
mor ei  accedit.  Unde  patet,  cur  milites 
nautaeve  Britannici,  coelo  Indico  jam  sub- 

nixi,  noctu  saepius  quam  interdiu,  atque 
inter  excubandum,  hoc  malo  aegrotare  inci- 
piant. Causae  scilicet  triplici  patent ; nimi- 
rum, ardoribus  meridianis  praegressis  ; fri- 
gori nocturno,  quod  sub  dio  vigiles  sube- 
unt ; necnon  roribus  densissimis.  Quanto 
enim  magis  exardeat  coelum  interdiu,  tanto 
plus  humoris,  in  vaporem  tenuem  conversi, 
in  sublime  fertur  ; ideoque  tanto  magis  aer 
nocturnus,  isto  vapore  densato,  humet  et 
rorescit.  Pari  ratione  Britanni,  qui  patriam 
India  Occidentali  mutaverint,  vesperi  noc- 
tuque  praesertim  in  febrem  flavam  incidere 
consuerunt.  Haec  enim  miasmate  enasci- 
tur; quod  calore  meridiano  dispersum,  et 
deinde  frigoribus  vespertinis  saturius  fac- 
tum, noctu  praesertim  laedit. 

Causis  jam  dictis  accedunt  quaedam  irri- 
tamenta, meatui  alimenti  aliisve  partibus 
interioribus  infixa.  Hujusmodi  sunt  ver- 
minatio, alvi  pigritia,  acria  ingesta,  cibus 
in  ventriculo  acescens,  ebrietas,  et  his  simi- 
lia. Accepimus  sane  calculos  urinae  instru 

mentis  infixos  Tetanum  genuisse  : quod  ta- 
men rarius  evenire  opinor. 

Animi  motus  graviores,  veluti  ira,  gau- 
dium, amor,  inter  causas  quoque  memoran- 
tur. Nec  silere  oportet  de  aere  vitioso,  id 
est,  fumis  inquinato ; qui  Tetanum  intulisse 
fertur.  Febres  porro  acutae,  partus  difficilis 
atque  abortus  inter  causas  recensentur.  Usu 
denique  medici  didicerunt,  ossicula  piscium 
gulae,  inter  devorandum  infixa,  summum 
colem  vespa,  aliove  insecto,  aut  noxa  quavis 
irritante,  exasperatum,  et  quae  sunt  hujus- 
modi, subinde  Tetanum  movisse. 

Proximum  est,  ut  causas  trismi  nascenti- 
um paucis  ostendamus.  Plerisque  placuit 
eundem  ad  meconium  praeter  naturam  intus 
retentum  referre  : nec  dubitari  potest,  hanc 
causam  interdum  Tetanum , haud  secus 
quam  alios  morbos,  genuisse.  Quum  vero 
tenelli,  meconio  rite  dejecto,  nonnunquam 
trismo  rigescunt,  aliam  causam  quaerendam 
esse  constat.  Siquidem  igitur  trismo  infan- 

tibus  vexatis  summa  cutis,  circa  umbilicum, 
interdum  Erysipelate  efflorescit,  aut  exulce- 
ratur, ob  funem  umbilicalem  non  rite  cura- 
tum ; hanc  causam  mali  propositi  memora- 
re licet.  Quod  si  quaeritur,  cur  causae  jam 
relatae  irismo  infantes  implicent,  respondeo, 
ventrem  atque  musculos  maxillae  inferioris 
motores,  consensu  intimo,  nervorum  minis- 
terio, invicem  sociari ; quo  fit,  ut  alterutra 
harum  partium,  altera  irritata,  patiatur. 


DE  PROGNOSI. 

Usus  jamdudum  comprobavit,  morbum, 
de  quo  agimus,  longe  saepissime  medicina 
fortiorem  esse ; perpaucos  scilicet  eo  labo- 
rantium non  perire.  Nec  obscura  est  hujus 
rei  ratio.  Tetanus  enim  genus  nervosum 
fibrasque  motrices  omnes  quam  maxime 
concitat ; legique  perpetuae  haberi  potest, 
quo  plus  actiones  vitae  necessariae  inciten- 
tur, eo  magis  easdem  postea  languescere, 
eoque  citius  extingui.  Hiic  accedit  Teta~ 

num  interdum  eo  usque  saevire,  ut  motum 
cordis,  pulmonis,  et  musculorum,  qui  spiri- 
tui inserviunt,  derepente  impediat.  Qui- 
bus in  animo  habitis,  satis  patebit,  neminem 
eo  vexatum  non  graviter  periclitari.  Ei 
vero  metus  praesentior  instat,  quem  vulnus 
hoc  malo  affecerit,  quam  ei,  qui  aliunde 
aegrotaverit. 

Quo  medicus  de  exitu  futuro  recte  judi- 
care possit,  inquirendum  erit,  unde  morbus 
provenerit,  frigore,  an  aestu,  an  vulnere ; 
quae  sit  aetas  ; quae  corporis  natura  : quam- 
diu  et  qualiter  aeger  laboraverit,  diutius  an 
brevius,  acerbius  an  levius.  Scire  licet,  pe- 
rituros cito  fere  pede  absumi ; salvosque  esse 
futuros,  quibus  rigor  pedetentim  inclinatur ; 
quique  jam  dies  duodecim  vel  quatuordecim 
traxerint.  Is  in  bona  esse  spe  fertur,  cui 
partes  obrigentes  prurire  coeperint.  Si  quis 
febricitare  incipit,  quem  vulnus  Tetano 
multavit,  ei  fere  salus  est  futura ; quod  si 
febris  aliunde  hoc  malo  correptum  aggredi- 
tur, eventum  malum  praesagire  solemus. 

DE  SIGNORUM  RATIONE. 

Omnes  morbi,  qui  generi  nervoso  proprie 
insident,  tenebris  haud  levibus  versantur ; 
nec  prius,  ut  opinor,  lucem  desideratam  ac- 
cipere poterunt,  quam  demum  Newto  se- 
cundus vitae  principium  detexerit ; quid, 
nimirum,  aut  quale  sit,  quibusque  legibus 
pareat,  cognoverit. 

Quod  ad  morbum  propositum  attinet; 
siquidem  causa  continens  latet,  signorum 
rationem  perobscuram  esse  oportet.  Hoc 
tantum  declarare  licet,  omnia  fere  ad  fibra- 
rum motricium  rigorem,  id  est,  spasmum 
tonicum , referenda  esse.  Quivis  musculus 
hoc  rigore  affectus,  quantum  hucusque  me- 
dici didicerunt,  rubrior,  durior  et  brevior 
est,  quam  fert  natura;  eidem  vasa  sanguine 
praefer  modum  implentur : dolorque  fere 
acerbus  ei  inhaeret.  Cur  vera  doleat,  ex- 
ponere non  audeo.  Dolor  ab  osse  pectoris  ad 
spinam  dorsi,  Tetano  jam  ineunte,  tendit,  eo 

quod  fibrae  septi  transversi  motrices  rigore 
plectuntur.  Nec  alia  est  ratio  alicujus  partis 
dolentis  et  obrigentis  : musculi  scilicet  ejus- 
dem proprii  spasmo  ionico  affliguntur.  Ri- 
sus iste  sardonicus  admodum  terribilis  de- 
mum accedens  musculis  faciei  propriis  atque 
septo  transverso  simul  vehementer  contortis 
continetur. 

Quare  cerebri  et  mentis  actiones  parum 
perturbentur,  dictu  difficile  est. 

Secernenda  et  excernenda  secerni  et  ex- 
cerni pene  desinunt,  quod  rigor  non  solum 
musculis  trunci  et  artuum,  verum  etiam 
fibris  arteriarum  extimarum,  contingit. 
Haud  sane  ignoro,  cutem  summam  sudore 
diffluere : cujus  rationem  me  latere  profiteor. 

Quoties  musculi  omnes  trunci  corporis 
eodem  tempore  velluntur,  caput  retrorsum 
inclinari  solet ; occiputque  et  calces  pedum 
solae  omnium  partium  lecto  innituntur. 
Hinc  docemur,  musculos,  quorum  est  trun- 

cum  extendere  vel  porrigere,  iis,  qui  flec- 
tunt, praepollere. 


DE  CURATIONE. 

Ars  medicinalis  praeceptis  perpetuis  quam 
paucissimis  gaudet,  atque  vix  perperam  con- 
jectura potius,  quam  ratione  et  documentis 
certis,  inniti  dicitur.  De  nullo  autem  argu- 
mento magis  quam  curatione  Tetano  debel- 
lando idonea  medici  invicem  discrepuere  : 
alii  aliis,  atque  inter  se  prorsus  contrariis, 
usi  sunt  remediis,  prout  quisque  experiendo 
didicerit.  Quis  autem  ex  omnibus  rectius 
de  medendi  ratione  judicaverit,  statuere 
haud  facile  est : tantum  enim  Tetani  speciem 
mutant  plures  causae  moderatrices,  veluti, 
aetatis  ratio,  vitae  genus  praegressum,  cor- 
poris proprietas,  loci,  coeli  et  tempestatis  na- 
tura ; et  quae  sunt  hujusmodi ; ut  eadem 
curatio  nequaquam  omnibus  aegrotantibus 
conveniat.  Quantumcunque  vero  medici 
de  aegris  curandis  invicem  dissenserint,  duo 

consilia  exequenda  curationem  totam  am- 
plectuntur : haec  vero  sunt, 

I.  Irritamentum,  quod  morbum  cieverit, 

tollere ; certeve  lenire. 

II.  Musculorum  rigorem  remediis  hujus 
solvendi  potentibus  laxare. 

Quae  medicinae  auxilia  haec  moliri  possint, 
paucis  explicare  nitar. 

I.  Duae  causae  irritantes  potissimum 
hunc  morbum  excitare  solent : nimirum, 
frigus  atque  vulnus  illatum.  Quoties  illud 
eum  genuerit,  huic  noxae  obstare  oportebit 
remediis,  quae  cutis  halitum  evocent,  et 
sanguinem  ad  omnes  corporis  partes  aequa- 
liter impellant.  Usus  tepidarium  admodum 
proficere  edocuit ; eoque  magis  proderit,  si 
chloride  sodii  imbuitur  ; temperiem  ejus 
gradu  circiter  xcvinV0-  vel  cmo-  indicari  opor- 
tet. Si  tepidarium  experiri  non  licet,  sum- 

ma  cutis  panno  laneo  arte  calefacto,  atque 
alcohole  c amplior  a imbuto  madefacto  perfri- 
canda erit : satius  tamen  est  utroque  ho- 
rum uti : id  est,  frictionem  tepidario  adji- 
cere. 

Si  qua  pars  sauciata  Tetanum  progenue- 
rit, ad  hoc  irritamentum  tollendum,  medici 
erit  nervos  tendinesve  dilaceratos  scalpello 
acutiori  persecare.  Jam  memoravi  vulnera, 
quae  Tetanum  moliuntur,  perraro  atque  ae- 
gerrime suppurare.  Oportet  igitur  suppu- 
rationem idoneis  remediis  impositis  movere ; 
siquidem  eadem  sua  sponte  superveniens 
exitum  felicem  praenunciare  notatur.  Hunc 
in  finem,  medici  partem  vulneratam  scalpel- 
lo patefacere  et  ampliare,  atque  deinde  oleo 
terebinthinae , vel  alcohole  camphorata9  aliis- 
ve  incitamentis  stimulare  atque  tepefacere 
consuerunt. 

Si  canalis  alimenti  quavis  noxa  irritante 
perturbatus  hoc  malum  cieverit,  quam  pri- 
mum expediri  debebit.  Quoties  jam  dem 

tientes  tenelli  affliguntur,  quum  veri  est  si- 
mile dentes  jam  teneras  gingivas  transfixu- 
ros morbi  esse  radicem,  hasce  incidere  opus 
erit.  Alvus  autem  pigrior  acribusve  alienis 
obsessa  pro  causa  crebriori  est  habenda : 
quam  tollere  juvabit,  medicamentis  validi- 
oribus dejectionis  movendae  potentibus  mi- 
nistratis : ex  his  vero,  potissimum  utendum 
erit  chloroide  Jiydrargyri , radice  convolvuli 
j alapae  adjecto  : cui  recte  accedit  quivis  ex 
salibus  mediis.  Meminisse  juvat,  haec  manu 
largiori  concedenda  esse ; eo  quod  alvum 
pigerrimam  reddit  non  solum  morbi  natura, 
verum  etiam  copia  opii  ingens  dari  solita, 
ad  rigorem  artuum  solvendum. 

Quod  ad  trismum  nascentium  attinet, 
supra  ostendimus,  eundem  nequaquam  sem- 
per  meconio  intus  retento  deberi : sed  ali- 
quando funi  umbilicali  haud  rite  curato  tri- 
buendum esse.  Si  illinc  provenisse  videatur, 
alvus  vacuefacienda  erit  medicamentis  antea 
relatis  ingestis  ; necnon,  si  opus  sit,  liquori- 
bus idoneis  per  anum  injectis,  ducenda. 

Quod  si  altera  noxa  trismum  nascentium 
genuerit,  summam  cutem  circa  umbilicum 
cataplasmate  mulcere  et  lenire  proderit.  Ne 
multa,  undecunque  Tetanus  exortus  esse 
videatur,  medici  est  istam  causam  summa 
ope  arcere  vel  subducere. 

II.  Sequitur,  ut  ostendere  pergam,  quibus 
innitendum  sit  remediis,  ad  rigorem  laxan- 
dum. Quam  plurimis  sane,  alii  aliis,  et  qui- 
busdam inter  se  contrariis  medici  usi  sunt : 
id  quod  haud  parum  tenebras  hujus  mali 
naturae  circumjectas  auxit.  Quantum  cun- 
que tamen  de  hac  re  invicem  distulerint, 
uni  tamen  remedio,  nimirum  opio , omnes, 
ni  fallor,  Tetano  aegrotantibus  succurrere 
solito  confidunt:  de  cujus  actione  et  usu 
paulo  fusius  disputandum  erit. 

Kes  est  apud  medicos  notissima,  Tetano 
implicatis  quam  alio  quovis  adversae  valetu- 
dinis genere  vexatis  longe  ampliori  hujus 
remedii  valentissimi  copia  opus  esse : hos 
scilicet  tantum  ejusdem  sustinere  posse,  im- 

pune  et  summo  fructu,  quantum  aliquem 
integrum,  aliove  morbo  correptum,  enecare 
valeat.  Rationem  hujus  rei  notabilis  inqui- 
rere haud  alienum  videtur.  Spasmus  om- 
nigenus musculos  eo  correptos  aequo  irrita- 
biliores arguit ; haud  secus  atque  Paralysis , 
vitium  omnino  contrarium,  eam  facultatem 
fibrarum  motricium  imminutam  vel  deletam 
exhibet.  Prae  omnibus  vero  spasmis , judi- 
care licet,  Tetanum  musculorum  irritabili- 
tate plurimum  aucta  contineri : quod  prae- 
sertim testantur  fibrae  motrices  affectae,  ru- 
briores, rigidae,  et  firmae.  Genus  nervosum 
igitur  atque  musculosum  Tetanicis  vehe- 
menter concitari  patet.  Opium  vero  spas- 
mos solvit,  ob  facultatem  insignem,  qua 
praeditum  est,  irritabilitatis  minuendae  : 
nec  alia  ratione  secernenda  atque  excernen- 
da omnia  supprimit.  Ex  jam  dictis  constat. 
Tetano  affectos  copiam  opii  ingentem  susti- 
nere posse,  qualis  sanis  exitio  esset,  eo  quod 
irritabilitas  generis  musculosi  vehementer 
intenditur;  quam  opii  est  sedare;  qua  porro 
sedanda  hoc  medicamentum  spasmum  solvit. 

Similem  ob  causam  maniaci  frigoris  quaesi- 
tissimi patientes  sunt,  quale  valetudine  se- 
cunda usis  ipsam  vitae  flammam  extingue- 
ret ; quippe  quibus  vis  nervosa  incitatissima 
contingit.  Dictu  incredibile  est,  quantum 
hujusce  medicamenti,  quotiesque,  jure  con- 
cedendum sit.  Cuidam  juveni,  cujus  mali 
historiam  Homius,  Professor  eximius  Medi- 
cinae Practicae,  mecum  communicavit,  un- 
ciae novem  tincturae  opii  a die  primo  ad 
diem  decimum  tertium  ingestae  sunt ; ei- 
dem, rigoribus  redeuntibus,  intra  dies  vi- 
ginti  novem  unciae  xlvi  cum  semisse  ejus- 
dem tincturae  datae.  Nec  ignoro,  ampli- 
ores modos  iis  convenire,  qui  terras  circulo 
aequinoctiali  propinquas  incolunt.  Illud 
meminisse  juvat,  quanto  jam  diutius  mala 
permanserint,  tanto  amplius  et  crebrius  opio 
utendum  esse,  quippe  cujus  actio  consuetu- 
dine infirmetur.  Praecepta  igitur  certa  vel 
perpetua  de  copiis  minstrandis  proponere 
haud  licet.  Si  opium  concretum  datur,  gra- 
na duo  vel  tria  secunda  tertiave  quaque  ho- 
ra recte  praecipiuntur , modis  paulatim  ano 

tis.  Si  autem  medicus  tinctura  uti  mavult 
drachmam  unam  vel  duas  toties  ministrare 
opus  erit.  Quantum  profecto  dandum  sit, 
unice  indicabunt  aetas,  viriumque  et  signo- 
rum ratio  : ne  amplissae  quidem  copiae  rite 
medicum  terrebunt,  dummodo  rigores  citra 
eas  solvi  non  posse  videantur.  Si  facultas 
vorandi,  propter  trismum , desit,  liquor  opio 
satur  per  alvum  infundendus  est : nosse  por- 
ro juvat,  duplo  triplove  majorem  modum 
injiciendum  esse,  quam  qui  recte  in  ventri- 
culum sumatur. 

Vir  summa  fide  dignissimus,  Astleius 
Cooperus,  Baronettus,  inter  praelegendum 
de  Medicina  Chirurgica,*  memorat  opium , 
chloride  hydrargyri  adjunctum,  utilissi- 
me ministrari,  caeterisque  medicinae  auxi- 
liis longe  antecellere.  Idem  medicus,  jure, 
ni  fallor,  membrum  arte  excidendum  esse 
negat,  quoties  nervi  aut  tendines  sauciati 
Tetanum  intulerint ; nec  affirmare  dubitat, 


* Audi  Praelectiones  hujus  viri  percelebris. 

signa  omnia  multo  saepissime  exinde  ingra- 
vescere. 

Opio  adjici  solent  alia  eorum,  quae  facul- 
tate spasmi  solvendi  pollere  existimantur : 
qualia  sunt  Gummi  - resina  ferulae  assa - 
foetidae , mosclius , c amphora,  aether  sul- 
phur icus,  Vinum . Quae  nonnunquam  pro- 
fuisse, haud  inficiandum  : quibus  tamen 
opium  sine  dubio  praestat.  Si  frigore  mala 
enascuntur,  vinum  tariratis  antimonii  opio 
mistum  praecipiendum  ; quo  summae  cutis 
halitus  evocetur.  Vinum  porro  iis  opem  af- 
ferre dicitur,  quos  frigus  Tetano  multaverit. 
Quomodo  tamen  jam  relata  remedia  auxili- 
entur,  parum  constat.  Quibus  vinum,  iis- 
dem quoque  cortex  cinchonae  offici  natis, 
profecisse  videtur.f 


* Rushius,  medicus  Americanus  haud  parvi  nominis, 
memoravit,  quendam,  vino  largius  ingesto,  revaluisse. 
Curreius  quoquet  literis  mandavit,  Tetano  aegrotum  in- 
tra dies  quadraginta  duos,  libras  pene  ducentas  vini  ru- 
bri Lusitanici  potasse,  et  inde  salvum  esse  factum,  citra 
+ Vide  Mcdical  Reports. 

De  Frigidario. — Nemo  ignorat,  nisi  lite- 
rarum  rudis  sit,  antiquos,  cum  Graecos,  tum 
quoque  Latinos,  frigidario  atque  tepidario 
indies  fere  uti  esse  solitos,  ad  valetudinem 
secundam  tuendam,  adversam  arcendam  vel 
tollendam.  Quae  quamvis  demum  pene  ob- 
soleverint, nuperi  tamen  quidam,  maxime- 
que  Cueueius,  eorundem  usum  novarunt. 
Armstrongius  porro,  qui  tanta  acie  de  fe- 
bre continua  scripsit,  hisce  remediis  maxime 
fidit.  Quibus  etsi  assentior,  nihil  tamen  eos 
novi  invenisse,  at  potius  prius  cognitum  re- 
novasse, judico.  Frigidarium  interdum  ju- 
vasse  fateor ; haud  raro  tamen  spem  fefellit, 
imo  vero  nocuit.  Ita  vero  eo  utendum,  ut, 
sojio  jam  relicto,  cutis  summa  panno  laneo 
acriter  perfricetur ; et  homo  deinde  protinus 
cubitum  eat.  Si  hisce  absolutis,  membra 
omnia  inhorrescant,  et  frigeant,  frigidarium 


ebrietatem.  Plerisque  aegrotantium  librae  duae  quotidie 
concedendae.  Ne  multa,  vinum,  opii  instar,  libera  manu 
dari  oportet  j cui  cortex  cinchonae  ofjicincilis  adjici  con- 
suevit. 

nocuisse  convenit : quod  si  homo  sudare  coe- 
pit, idem  opitulatum  esse  constat ; sudor- 
que, vino  tartratis  antimonii , et  liquoribus 
tepidis  et  dilutis  epotis  promovendus.  Du- 
plici rationi  aqua  frigida  ministrari  potest : 
nimirum,  aut  aegro  in  solium  descendenti 
aut  aqua  corpori  ex  alto  affundenda.  Scire 
licet,  aquam  eo  frigere  oportere,  ut  ejus 
temperies  gradu  circiter  quinquagesimo 
quinto  denuntietur. 

Uti  frigidarium , ita  quoque  tepidarium 
aliquando  Tetanicis  succurrit,  praesertim 
languidioribus.  Quomodo  alterutrum  eo- 
rum rigores  solvat,  me  nescire  fateor. 

De  Hydrargyro  utendo . — Quidam  prae- 
parata ex  hydrargyro  permagni  aestimant; 
quae  ita  dari  jubent,  ut  salivae  cursus  mo- 
veatur ; id  est,  ut  hoc  medicamentum  acer- 
rimum humores  circumeuntes  subeat.  No- 
tatu dignum  est,  corpus,  Tetano  urgente, 
aegerrime  hoc  metallo  imbui ; quod  testa- 
tur fluxus  salivae  vix  et  tarde  accedens. 

De  agendi  ratione,  nihil  habeo  comperti, 
quod  proferam.  De  exitu,  medici  inter  se 
dissentiunt:  Baktonus  et  Youngius  hy - 
drargyrum  summa  laude  dignantur.  Ast- 
leius  Cooperus,  Baronettus,  ut  supra  re- 
tuli, cliloridem  hydrargyri  opio  junctum,  in- 
signi cum  fructu  ingerere  consuevit : utrum 
vero  eorum  profecerit,  minus  in  aprico  est. 
Quod  ad  hujus  remedii  actionem  attinet, 
veri  est  simile,  idem  Tetanicis  succurrere, 
omnes  motus  interiores  corporis  vehementer 
incitando  et  mutando ; sic  ut  habitus  ei, 
qui  Tetano  convenit,  omnino  contrarius, 
nascatur ; resque  satis  nota  est,  duas  action- 
es incitatas  et  inter  se  diversas  eidem  cor- 
pori contingere  non  posse.  Quidam  sum- 
mam cutem,  apud  interiorem  partem  femo- 
rum, sive  axillas,  unguento  hydrargyri  oblini 
jubent ; alii  vaporem  ex  oxydo  nigro , vel 
cldoride  hydrargyri , vel  sulphureto  ejus- 
dem rubro,  calefacto  oriundum  inhalari  ma- 
lunt, aegro  nudato,  arcaque  ad  hunc  finem 
accommodata  incluso.  Celare  non  oportet 
medicos  vel  clarissimos  non  omnes  inter  sese 

de  hoc  medicamine  consentire.  Moseleius 
idem  plures  enecuisse  quam  salvos  reddidis- 
se opinatur.  Utrosque  verum  praedicasse 
conjicio,  Moseleium  scilicet,  aliosque  ei  as- 
sensos,  eo  hydrargyrum  exitiosum  credere 
quod  aegris  debilioribus  idem  ingesserint ; 
Bartonum,  contra,  et  reliquos  eorum,  qui 
tuto  et  utiliter  hoc  metallum  experti  sunt, 
validis  et  firmis  interesse  solitos  esse. 

De  alvo  purganda  et  ducenda  supra  re- 
tulimus. Neque  vero  tantum  ad  causas  irri- 
tantes intestino  infixas  ejiciendas;  verum 
etiam  ad  rigores  ipsos  solvendos,  alvus  me- 
dicamentis SQlicitari  debet.  Nec  desunt 
alia  remedia  spasmo  solvendo  apta,  quibus 
nonnulli  nixi  sunt  : quae  tamen  praeter- 
mittere quam  orationem  plus  aequo  pro- 
ducere malui. 

Non  silere  decet  de  curatione  quam  me- 
dicus summo  ingenio  praeditus  Sanderius 
nuper  edidit.  Siquidem,  corporibus  mor- 
tuorum patefactis,  medullam  spinalem  ner- 

vosque  inde  ortos  semper  praeter  naturam 
rubere,  vasis  distentis,  invenit ; ei  placuit 
sanguinem  mittere  per  cucurbitulas  cruentas, 
et  deinde  spinam  dorsi  a cervice  usque  ad  os 
sacrum  emplastro  meloes  versicatarii  exul- 
cerare ; alii  hanc  medendi  rationem  secuti 
sint,  necne,  secutive  aegros  ad  sanitatem 
reduxerint,  comperire  non  potui.  Posteror- 
um erit,  eam  usu  comprobare,  aut  inutilem 
monstrare. 


FINIS. 


. 


